
| Moartea Regentului Buzdugan 


Luni în 7 Octomvrie 1929 Gh. V. Buzdugan, Inalt Regent al Ţării româneşii, a plecat 
dintre cei vii. Vestea morții lui a trecut ca și un fior de adâncă îngrijorare peste întreg cu- 
prinsul ţării atât de des şi greu încercată. Ţara şi neamul pierd prin aceasta moarte, omul 
care ajuns în fruntea țării a fost o garanţă pentru conducerea cinstită şi înțeleaplă tocmai în 
acele clipe când era mai mare nevoie de cârmaci cu înţelepciune şi nefăţărită dragoste de 
neam şi țară. A fost omul asupra căruia vorbă slabă nu sa rostit; pomenirea lui rămâne ca 
şi o luminoasă pildă de, înțelepciune şi dreptate. Desemnat ca regeni prin legea din 4 lanuarie 
1924, a ajuns la aceasta demnitate înaltă şi cu multă răspundere nu numai. prin funcțiunea ce 
ocupa ca Prim-Preşedinte al Inaltei Curți de Casaţie și Justiţie, ci şi mai ales prin calităţile 
sale superioare morale şi intelectuale. 

Moariea necruțătoare cu lovitura ei irezistibilă a doborât un stâlp al nădejdii noastre 
de mai bine expunând Țara îngrijorărilor zguduitoare ale neprevăzutului care rânjea din impre- 
cisiunea legilor oferind prilej de bucurie — scurt de altcum — pentru cei cari aleşuesc des- 
compunerea organismului nostru de stai monarhic constituţional. 

Inaltut Regent Gh. V. Buzdugan s'a născut la Focşani la 10 Februarie 1867. Studiile liceale 
și universitare le-a făcut în Bucureşti. Licenţiat al Facultăţii de Drept din Bucureşti la 1892 
este numit substitut de procuror la Tribunalul Neamţ, iar de aici încurând fu mutat, în aceeaş 
calitate, la Râmnicul-Sărat; în acelaş an devine supleant la Tribunalul Râmnicul-Sărat, apoi la 
Tribunalul Covurlui, unde la 20 lunie 1895 fu înaintat judecător de şedinţă. In 1900 este nu- 
mii preşedinte al Tribunalului Dorohoi, apoi, succesiv: la Brăila şi Ilfov. La 1 Septemvrie 
1905 este înaintat consilier la Curtea de Apel din București, iar la 31 Mai 1910 trecu ca 
Preşedinte al Secţiunii IV. a aceleiaşi Curți. Ajuns Consilier la Curtea de Casaţie, devine 
la 28 August 1919 preşedintele secţiunii |. a Inaltei Curți. In sfârşit la 5 August 1924 este 
înălțat în fruntea magistraturii ţării, în calitate de Prim-Preşedinte al Inaltei Curți de Casaţie. 

In aceasta înallă demnitate l-a aflat legea din 4 lan. 1926, când tu desemnat ca Regeni, . 
şi la 20 lulie 1927, împreună cu Alteța Sa Regală Principele Nicolae şi l. P. S. Patriarh Miron 
Cristea, a luat în mâni conducerea țării pentru timpul minorităţii M. S. Regelui Mihai |. 

Rămășşitele pământeşti ale răposatului au fost depuse la Ateneu, de unde în ziua de 
Miercuri în 9 Oct, au fost transportate la moşia din Feraoni în Moldova, unde la 10 Octomvrie 
au îost aşezate spre odihnă vecinică în cavoul familiar. L'a jelit toată sutlarea românească, 

Bunul D-zeu să-i facă parte cu aleşii și drepții săi! 

Misiunile pastorale. 


Mântuitorul nostru, când a întemeiat instituțiunea 
preoţiei, a avut în vedere continuarea operei mântui- 
toare de suflete săvârşită de el în cei trei ani de 
propovăduire printre oameni. A dat apostolilor săi şi 
urmaşilor legitimi ai acelora, poruncă dumnezeiască 
să meargă şi să înveţe toate popoarele spunându-le 
să păzească toate câte au auzit ei dela Isus. (Mat, 
28, 19,—20.) Aceasta este misiunea fiecărui preot pe 
care l-a ales Domnul ca să preoțească în numele lui: 
Să vestească tuturor evenghelia mântuirii şi împără- 
ţia lui D-zeu. Pentru aceasta sum. trimis — zice Apo- 
stolul neamurilor — ca să propovăduiesc: evanghe- 
lia şi petrecând în rugăciune, să slujesc cuvântului 
(|. Cor, 1, 17; Fapte 6, 2—4.) 

Misiunea preotului este _misiune pastorală a 
cărei ţintă este conducerea sufletelor la mântuire 
prin gustarea cu vrednicie din izvoarele darului: îm- 
părtăşirea cu St. Taine. Pentru împlinirea acestei mi- 
siuni pastorale şi-au jertfit Apostolii toată energia 
trupului și a sufletului lor, pentru aceasta se irământă 
Biserica lui Cristos, această  indestructibilă naie a 
mântuirii, că să mântuiască pe toți cei cuprinsi de 
valurile pierzării. 

Unul dintre cele: mai pulernice mijloace de 
pastoraţie în zilele noastre s'au dovedit a îi misiunile 
pentru popor sau: misiunile pastorale. Despre aceste 
misiuni s'a mai vorbit şi până acum. In alte părţi, la 
alle neamuri, se practică de zeci de ani, cu multă 
slăruinţă şi mari rezultate. Şi noi avem unele începu: 
turi cu nădejdi. E drept că ne lipsesc cu desăvârșire 
dările de seamă în merit despre aceste misiuni, înţe- 
legem o dare de seamă care să cuprindă mai mult 
de cât o seacă înșiruire de nume, şi număr de pre- 
dici. O dare de seamă în care să se arate cum s'au 
comportat credincioşii cu prilejul acestor misiuni, cum 
au fost primite, cu ce interes şi însufleţire; să se 
spună cine a vorbit, despre ce şi cum, și eveniual 
cum ar fi trebuit; ce efecte salutare au produs pre- 


dicile rostite (nu cetite!) asupra credincioşilor, câte 


mărturisiri și cuminecări s'au făcut şi încă specificat: 
bărbaţi, femei, tineri, mai ales tineri... Apoi ce efecte 
mai îndepărtate au avut misiunile asupra vieţii sufle- 
teşti a credincioşilor din intreaga parohie; ce ar i 
de dorit, şi de îndreptat in modul de a ţinea misiuni 
pastorale ? Adecă să se spună, să se releveze „luc- 
ruri cari merită să fie încrestate“, cum se spune în 
Circularul comun al Inaltului Cor Episcopesc, dat în 
Blaj, la 21 lanuarie 1929. 

Acesle dări de seamă, pe lângă folosul nepre- 
tuit ce l-ar aduce pentru organizarea mai raţională şi 
mai temeinică a activităţii pastorale, ar fi şi nişte do- 
vezi, că misiunile pastorale se ţin întradevăr şi sunt 
organizate cu interes şi zel pastoral, și nu numai de 


mântuială că să poată rapoita Ordinariatului că s'au 
ținut misiuni în parohie. 

Merită misiunile pastorale cel mai vin interes 
servindu-ne de exemplu marele Pontifice Benedict 
XIV. care le consideră ca şi cel mai potrivit şi poate 
unicul (foriasse unicum) mijloc de îndreptare şi com- 
batere a răului dintre oameni !), iar Piu IX 2) le re: 
comandă cu insistență episcopilor austrieci. Apoi marii 
maiestri în conducerea sufletelor, ca S. Alphonso,. S$. 
Vincențiu de Paul, Ven. P. Segneri și alţii, socoiesc 
misiunile aceste pentru popor de cea mai mare bine: 
facere d-zeiască, 

“Dacă misiunile — zice S. Alphonso!) — n'ar 
avea all rezultat de cât repararea atâtor mărturisiri 
sacrilege pe cari le fac bărbaţii şi femeile retăcând 
din ruşine păcatele, singur acesta ar fi de-ajuns ca 
misiunile să fie mult dorite. Nenorocirea celor mai 
multe mărturisiri sacrilege bântuie mai ales în comu- 
nităţile mici, unde sunt puţini preoţi aau sunt prea 
cunoscuţi credinciosilor, cari sfiindu-se să-şi descopere 
păcatele înaintea preotului prea cunoscut, toată viaţa 
lor fac mărturisiri sacrilege, ba unii nefericiţi chiar şi 
în cele din urmă ale vieţii ce împărtăşesc cu SI. 
Taine ascunzându-şi păcatele. 

Efectul cel mai de seamă al misiunilor este toc- 
mai repararea acestor mărturisiri sacrilege, deoarece 
de o parle, misionarii fiind străini, cari nu cunosc 
penitenţii, şi în scurt timp nu-i vor mai nici vedea, 
iar de altă parte trezindu-li-se conştiinţa sub impresia 
vorbirilor, penitenţii se hotăresc mai cu uşorinlă să-şi 
descarce conşiiința destăinuind în scaunul mărturisirii 
toate păcatele lor. Pentrucă:- — zice mai departe S. 
Alph, — cel mai mare dar d-zeiesc dal oamenilor 
este, darul întoarcerii, a pocăinţii ; apoi. scopul misiu- 
nilor este tocmai întoarcerea păcătoşilor, cari lumi: 
naţi prin cuvântările misionare vor cunoaște răulatea 
păcatului, vor înțelege însămnăiatea clipei mântuitoare 
şi bunătatea d-zeiască, li se vor înmoia inimile, vor 
rupe legăturile obicinuinţelor rele şi vor începe o viaţă 
creştinească, | 

Nu încape îndoială, că misiunile pastorale orga: 
nizate după un plan bine ticluit şi săvârşite cu zel 
apostolic vor ridica pe cei căzuţi, vor întări pe cei 
slabi, vor îndrepia greşelile, vor zădărnici înşelăciu. 
nile celui rău, vor alege neghina din grâu şi vor pro- 
mova întărirea credinţii (Intr. S. Of. 10 Maiu 1884 n. 1.) 
Mai ales dacă nu vom uita nici odată să cerem darul 
lui D-zeu asupra muncii noastre, pentrucă: nici cel 
ce sădește este ceva, nici cel ce udă, ci D-zeu, 
care dă creşterea. (I. Cor. 3, 7). Nif, 








1 Const. „Gravissimum“ 8 Sept, 1745. 
2 „Singulari quidem“. 17 Mart. 1856, 
1 Ep. ad. nov, Episc. de utilitate miss, 

Primejdi i 
Trlimejdia ce ne paşie 

De multe ori, ți-se dă ocaziunea să citeşti în 
ziare despre criza linanciară şi economică, prin care 
trec ţările după război. Acest fenomen face ca gu: 
vernele respective să folosească mijloacele cele mai 
utile peniru salvarea ţări, ca : reduceri în buget, eco- 
nomii pe toate liniile etc. Nimic de zis, așa cer inte- 
resele superioare ale ţării respective. 

Stăm însă, în faţa unei crize cu mult mai com- 
plicată şi grea de rezolvil de cum sar crede: criza 
morală; faţă de care suntem prea pasivi. La noi o 
acțiune mai serioasă, în combaterea acestui rău nu se 
prea face. Ne mărginim doar numai la constatări du- 
reroase, în colo, că viitorul ce v'a aduce cu sine, nu 
prea ne interesează; cu toate, că acest rău, aceasta 
decădere morală alinge însăşi exislența fiinţii neamu- 
lui românesc, . 


Mulțimea divorţurilor, a concubinajelor — care 
în ultimii ani au luat proporţii conziderabile — poartă 
în sine germenul distrugerii vieţii cu adevărat creş- 
tineşti. 


De alia parte, lipsa naşterilor, cari an de an 

dovin tot mai puţine la număr, ar îi de dorit să pună 
pe gânduri nu numai factorii educativi, ci şi pe oamenii 
noştri dela conducere, - 
Biserica, prin autorităţile sale, nu pregetă ca 
prin adunări, conferințe să arate lumii primejdia mare 
ce ne paşte, Nu arareori aceasta instituţie face apel 
către organele de conducere învitându-le la o cola- 
borare pentru înlăturarea acestui rău. Că se răspunde ? 
Nu ştim. Viitoriul ne va dovedi, 

Dar şi până vom ajunge acele zile de fericire, 
datorința bisericei şi a școalei este, să lupte din răs- 
puteri contra viciilor ce au pătruns adâne în poporul 
nostru, | 

Pentru a îi însă, siguri în lupta ce avem de 
purtat, e necesară o colaborare cât mai strânsă între 
biserică şi scoală, între preot şi învăţător. Să ce.e 
ca aceşti doi factor! aulorizaţi ai satelor noastre să 
fie în primul rând la înălţimea chemării lor, ca mână 
în mână, după un plan bine chibzuit, să meargă cu 
pâşi siguri pe calea grea şi spinoasă. Numai atunci 
ne vom pulea bucura de roadele salutare a muncii lor 
Până când, însă, acesti doi apostoli vor sta pasivi, 
viciile îşi vor secera roadele, rana se va deschide 
mai tare infeclând poporul din ce în ce mai mult, 

Dar aci trebue să facem o mărturisire pe cât 
de dureroasă pe alât de sinceră, că: despre o cola- 
borare între preot şi învăţător în aceasta direcţie nu 
putem vorbi. Prin statificarea şcolilor noastre conte: 
sionale parcă a dispărut legătura acea strânsă ce 
unia pe învăţător cu preotul în munca ce aveau să o 
depună în acelaş ogor. Nu mai există unitatea acea 
de vederi în ridicarea poporului nostru pe teren moral 
şi cultural. 


VESTITORUL 3 








Fiecare activează aparte. De multe ori chiar ji-se 
dă ocaziunea să asişti la scene nu prea măgulitoare, 
provocate de aceşti doi apostoli, discreditându-se re- 
ciproc în fața poporului. 


Prăpastia aceasta mare, care s'a creiat înire 


“preot şi învăţător, aduce cu sine formarea diferitelor 


parlide în comună, care alimentează şi susțin duş- 
mănia, şi în loc de progres asistăm la certuri şi bă: 
tăi, Ori în felul acesta nici când nu se va ajunge la 
un rezultat bun şi durabil, 

Dacă în vremuri de restriste preotul şi învăţă- 
iorul s'au putut ridica peste orice consideraţiune per- 
sonală, muncind alături pentru progresul poporului nostru, 
cu alât mai vârtos li-se cere azi o unire câl mai strânsă 
peniru a ridica poporul nostru din criza morală, în 
care am ajuns. Să nu mai amintesc despre frontul 
unic ce ei tre ue să-l facă în contra propagandei 
mârşave, pornită cu scopul de a submina autoritatea 
lor şi a discredita cele două instituţiuni, care sunt 
biserica şi şcoala. 

Cât priveşte mijloacele de luptă, de care avem 
să ne folosim în combaterea viciilor, şi înlăturarea 
crizei morale, vom vedea cu alta ocaziune. | 

Păr. Virgil Muntean. 











Sfinţirea din Beznea 


Duminecă în 13 Oct. a avut loc în Beznea sfin- 
țiea nouei biserici greco-catolice. Credincioşii acestei 
parohii, semănaţi într'o mare de pocăiţi, de mult sim+ 
țeau nevoia unui nou lăcaş de în :hinăciune, fiindcă cel 
vechiu, rămas din moşi:sirămoşi, se dărăpănă. Dar 
cum sărăcia nu le îngăduia să adune atâţia bani să 
ajungă pentru ridicarea unui vrednic lăcaş spre mări: 


rea lui Dumnezeu şi mângăierea sufletului lor, lăcaș 


care să fie spre cinstea num.lui de român şi a legii 
românești între rătăcitii ajutaţi de multe ori cu bani 
străini, se'ntoarseră cu încredere către bunul lor păstor, 
lanit Preasfrinţia Sa Episcoput român-unit din Oradea 
Dr. Valeriu Traian Frențiu, care cu larga-i inimă 
înțelese importanţa lucrului şi cu un nobil gest dărui 
credincioşilor sumele necesare pentru zidirea  frumo- 
sului lăcaş. După doi ani de  meticuloasă grije şi 
conducere Beznenii au ajuns să aibă cea mâi fru- 
moasă biserică din jur, dacă nu din toată regiunea 
de Vest. Frumuseţea bisericii, pe lângă locul potrivit 
de unde şe deschide o frumoasă perspectivă asupra 
colinelor din jur, o formează stilul ei cu adevărat 
românesc. Par'că e o veche biserică din bălrâni re- 
înviată, ca o pasăre măiasiră, în culori şi trăsături de 
totului noui, strălucitoare ca de foc. 

La ridicarea ei au contribuit: credineioşii gr. 
cai. din Beznea cu 116.000 Lei, diferite ajutoare şi 
donaţiuni 54.135 Lei, Inalt Preasfinţitul Dr. Valeriu 
Traian Frențiu acoperind restul de 377.250 Lei. Deci 
total biserica a costat 547.403 Lei. 

Actul sfințirii Va săvârşit 1. P. S. Sa însoțit de 
către Vicarul său general Dr Gheorghe Miculaș, prelat 
papal şi asistența din Oradea: Mon. Vasile Barbul 
primnolar consistorial, Păr. Dr Ludovic Tăutu şi On. 
Mihai Sălăgiun profesori de teologie, de faţă fiind şi 
M. On. Dr Pavel Lauran protopopul districtului şi mai 
mulţi preoţi din jur. La consacrare a participat şi 
corul catedralei unite cu orchestra sub dirijarea mă- 
iestrului Francisc Hubic, profesor la teologie. A mai 
fost de faţă: Dr Sever Erdelyi senator, Dr Gh. Şte- 
fanica primpretorul plasei Aleşd în reprezentanța d-lui 
prefect al judeţului, Dr Teodor Stanca, medicul cir- 
cumscripției, Dl Eugen Clintoc şi mai mulţi preoţi şi 
mireni din jur și din Oradea. Numărul poporului adu- 
nat din loc şi de prin prejurimi a fost imens: nu 
numai biserica eră ticsită până la ultimul loc, dar şi 
curtea. largă din jurul bisericii eră plină de poporul 
adunat, care admiră frumuseţea noului lăcaş şi a ce- 
remoniei sfințirii. 

Oaspeţii au fost găzduiţi cu largă inimă de pa- 
rohul local On. loan Clintoc, care a avut îndoita mân- 
găiere de-a vedea terminat noul Sion de închinare şi 
atâta popor adunat din loc si jur. | 

Acest nou lăcaş de închinăciune înseamnă o novă 
fortăreață de rezistenţă împotriva sectarismului disol- 
“vant şi otrăvitor de suflete româneşti şi creştineşti, un 
nou lăcaş de închinăciune şi mângăiere asupra căruia 
ochiul lui D-zeu va fi mereu deschis, fiind închinată 
unui ales şi iubit suflet al Lui: S-ta Tereză de Prun- 
cul Isus, care e o garanţie că, asupra sufletelor ce 
se vor închină în ea, va curge mereu ploaia de roze 
binefăcătoare. 

Atmosfera de înălţare şi pace senină a sfințirii, 
la care au fost de faţă şi trei preoţi ortodocşi, a 
conturbat-o o notă discordantă: nepăsarea admini- 
straţiei judeţene care a ţinut să se împună prin ab- 
senţă la un act de oarecareva însemnătate culturală, 
religioasă, și naţională, cum a fost şi cel din Beznea. 
Nici măcar obișnuita primire şi salutare a  Inalțului 
lerarh din partea prefectului ori primpretorului nu a 
avut loc. Aşa nu împunem străinilor, nici nu ridicăm 
prestigiul bisericii româneşti. Cronicar. 








— Anunţ. Societatea „Si. loan Gură 
de Aur“ a teologilor români 'uniţi din Ora- 
dea socotind lipsa mare de medalii ce o simi 
Reuniunile Mariane mereu în creştere, a co: 
mandat clișeul necesar pentru tipărirea mai 
multor mii de medalii cu înscripţie româ. 
nească și le pune la dispoziţia Reuniunilor 
în prețul de cost, adică 10 Lei bucata. 

Preţul este a se trimite înainte odată cu co- 
manda. "Termenul de comandă pentru stocul în- 
tâi până la 1 Noemvrie c. 

La comenzi mai mari se dă și rabat dela 


10—20%,. 
Foile românești sunt rugate a reproduce 
acest anunţ. .. 

Pe marginea unei cărţi 


Am înaintea mea o carte care diferă de celelalte 
cărți ce se înbulzesc par'că în vitrinele librăriilor 


ispilindu-te - biet cititor setos după o lectură mai 
de: serhătoare — să-ţi scoţi ultimii gologani şi să-i 
jertiești pe altarul... Lieraturii. Ştiu, vor fi şi de aceia, 


cari cu un farizaic zimbet de presupuşi mari învăţaţi, 
se vor mira cum de se poate lăsă cineva răpit de fantezia 
exaltată a autorului cărţii: „Triumful Papalității“, 
căci uitasem să vă spun — aceasta este cartea de 
care pomenii. Dar să o cetească lăsând la o parte 
toate prejudiţiile şi apoi, să ispitească istoria culturii 
omeneşii coborând pe scara vremii până la cel dintâiu 
Papă, şi va vedea cum pe aceasta stâncă a papalității 
s'a clădit nebiruita împărăție a sufletelor de care s'au 
izbii toate valurile păgănătaţii vechi şi noui, şi s'au 
sdrobit şi s'au retras înblânzite, cum s'au liniştii vo- 
lurile mării ce ameniţau barca în care dormea, cel 
ce pururea veghează, Isus D-zeu. „7u ești Petru (piatră) 
și pe aceasta piatră voiu zidi biserica mea — a 
zis Domnul — şi porțile iadului nu o vor birui“. Nu, 
penlrucă a zis mai deparie; „eu arm biruit lumea“, 
„și ială eu cu voi sunt în toate zilele, până la 
sfârșitul veacului“. 

Şi a triumfat Biserica lui Cristos asupra tuturor 
neamurilor, înblânzindu-le şi învăţându-le să lrăiască 
așa cum se cuvine omului să trăiască şi să stăpânea: 
scă pământul | 

Taina acestui triumf se cuprinde în dumnezeieșştile 
făgăduințe de mai sus ale Mântuitorului. Pentru aceea 
întreagă istoria acestei biserici, în fruntea căreia se 
perândă în serie neîntreruptă urmaşii legitimi ai S$. 
Petru, este condusă de o forță divină; şi aceasta 
face ca istoria aeestei dinastii neperitoare să se deo- 
sebească de istoria tuturor celorlalte instituțiuni ome- 
neşti. Pentru aceasta Biserica Romei a putut să 
triumfeze asupra tuturor combinaţiunilor omenești stor- 
când admiraţia şi a celor mai strălucile minţi ome- 
neşti. Măreţia Romei eterne, strălucirea puterii, ne- 
cuprinsă cu mintea omenească, care zace în institu- 
țiunea papalității ca forţă culturalizătoare a popoarelor, 
a făcut şi pe cei necredincioşi să admire în ea pu- 
terea D-zeului celui nevăzut, pe care-l propovăduia 
Pavel, Apostolul neamurilor. 

Cartea „Triumful Popoltății“, scrisă de lean 
Carrere, un mare publicist al Franţei contimporane, 
şi tradusă în românește: de Societaica de lectură „S$. 
loan Gură de Aur“ a teologilor români uniţi din 
Oradea, este o dovadă a celor spuse de noi. Autorul, 
ca mulți alţii înaintea lui — cum însuşi o spune — 
s'a simţit „atras de aureola prestigiului cetăţii Sfântului 
Petru“. Cetatea Sf. Petru, pentrucă cetatea veche a 
împăraţilor a sucombat îngropată sub propriele-i ruine 
şi în locul ei s'a ridicat renăsculă, schimbată Roma 
nouă, cetatea lui „Petru din Galilea și a urmaşilor 

săi“. Aceşti noui stăpâni, cu puterea dată lor de sus, 
au făcut ca Roma să fie cu adevărat Cetatea eternă 
şi stăpâna lumii. „Nu mai rămâne nci o îndoială — 
zice D. lean Carrere — eternitatea Romei nu se da- 
toreşte Romei înse-şi, ci unei puteri străine, ce se 
aşezase, mai întâiu fără ştirea, iar mai apoi fără voia 
ei, între zidurile Cetăţii stăpânitoare. Roma care tră- 
ieşte azi, pe care o vedem și o iubim, nu este aşa- 
dară Roma Grachilor, a lui Cezar şi a lui Marc Aureliu. 
Aceea-i de mult sub pământ. E îngropată, fie că vrea 
cineva, fie că nu, şi încă tot aşa de adânc ca şi 
Atena lui Pericle sau Carlagina lui Hanibal. A dispă- 
rut cu totul, împreună cu ultimii şi lamentabilii săi îm- 
păraţii. „Lovitura de măciucă a barbarilor“ despre care 
vorbește Taine, o îngropase pentru lotdeauna; şi nici 
n'a mai reapărut, sub nici o formă nouă, orice ar 
putea concepe scriitorii păgâni. N'au rămas din ea 
decât coloane frânte, arcuri căscate în vid, temple cu 
porlice devastale şi amiileaire cari, dupăce au fost 
transformate în fortărețe de către popoarele turbu- 
lente ale Evului mediu, numai servesc azi decât să 
deştepie curiozitatea turiştilor ce rămân înmărmuriţi 
la vederea lor, şi polemici între archeologi inofenzivi. 
(Cap. Il. „Tu es Petrus“). Şi totuşi Roma continua să 
trăiască şi să strălucească... Dar numai era şi numai 
este Roma veche. S'au convins despre aceasta toţi 
cei cari au încercat să o cucerească. Nu mai este cea 
veche pentrucă la temelia ei „a intrat ceva ce se 
deosebeşte cu totul de ceeace fusese temelia reală 
a vechiului oraş, din vremile legendare ale lui Romu- 
lus, sau a semenilor săi; ceva cu totul contrar; o 
piatră atât de indestructibilă pe cât eră cealaltă de 
trecătoare, pentrucă cea veche eră forţa, iar aceasta 
nouă este idea: „Iu es Petrus et super hanc petram 
aedificabo acclesiam meam...“ . 
Şi aşa treptat într'o expunere sintetică arată 
triumful lui Petru din Galilea şi urmaşilor săi, în Ce- 
tatea eternă devenită „oraşul lui Pelru“. Ca să te poţi 
însă, convinge despre puterea şi tăria convingerii în 
expunerea lucrului trebuie să o cetești. Pentru aceea 
Socieiatea de lectură „S. loan Gură de Aur“ a teo- 
logilor români uniţi din Oradea, sub conducerea har- 
nicului şi inimosului profesor de teol. Păr. Dr. A. L: 
Tăutu, sub a cărui supraveghere şi directive sănătoase a 
lucrat şi lucrează încă, a făcut un mar: serviciu societăţii 
româneşti peste tot, traducând în românește aceasta lucra: 


re. Şi aceasta cu atât mai vârios, că din aceasta carte se 
poate cunoaşte loarte bine atât de mult irământata:: 


„Chestiune romană“, care a fost rezolvilă atât de 
strălucit în zilele îr.cute. Cartea cuprinde, într'un 
adaos, tratatul istoric prin care se lichidează aceasta 
chestiune cu triumful adevărat al papalității; pe lângă 
aceea, lista Papilor dela începul şi până în ziua de 
astăzi. 

Citind aceasta carte înţelegi pentruce a zis 
Macaulay : „Dacă conzider îngrozitoarele vijelii prin 
cari a brecut biserica romană, mi-e greu să-mi în- 
chipui în ce chip va putea să piară!“ Censor. 

Scrisori către plugari 


de 7. Michalache, Ministerul agriculturii 


Faceţi rotația semănăturilor! 


VI, 

V'am spus şi vă repet că eu linişte nu pot avea 
până n'oiu vedea agricultura noasiră în rândul agri- 
gulturii din ţările cu care ne concurăm. 

Cu legi, cu măsuri administrative, cu ajutorul 
Statului, cu ajutorul aşezămintelor de credit sau de 
vânzare — dar totodată şi cu ridicarea minţii plugaru: 
ui — trebuie să ajungem cât mai repede la ţinta noa: 
stră : Sporirea produclunii. 

Prin aceasta a șasea scrisoare voiu arăla minţii 
plugarului un izvor nou de sporire a producțiunii: 
rânduirea plantelor cultivate pe o bucată de pămâni. 

La această “înțelepțească rânduire trebuie să ne 
ajutăm. unul pe altul: Statul și plugarul. 

1. Ce trebuie să știe plugarul? 

Că dacă semeni, an după an, 
în acelaş loc, rodul se împulinează. 

lar dacă ştii cum să rânduești plantele una 
după alta pe acelaş loc, rodul sporește. 

2. Ce trebuie să facă Silalul? Să îvlesnească 
pe plugarii cari vor să-şi facă rânduială la culturi — 
fie prin măsuri de „polifia câmpului“ — fie prin mă- 
suri cari să înlesnească adunarea la un loc a petece- 
tor mărunte. 

3. lar ce face Statul, trebuie să meargă mână în 
mână cu ce va fa e plugaru! -— căci altfel strădania 
se duce în vânt — şi din lege, or cât o fi de bună, 
s'alege praful. 


aceeaş plantă 


* 
* * 

Şi acum să arăt lemeiul acestor trei puncte. 

Cine nu ştie că „nu merge grâu după grâu“? 

Adică de mers, merge — dar dă rod puţin. mult 
mat puţin decât dacă îl semeni după porumb, or mai 
ales după mazăre sau fasole. 

Agriculturii cuminţi au băgat de seamă că aşa 
e cu orice plantă cultivată; când se sfârşeşte viaţa ei 
dacă n'o muţi în altă parte, pe alt loc, puterea de ro- 
dire slăbeşie. - 

Pământul „oboseşte“ şi el tot hrăninnd mereu 
şi mereu aceeaş plantă; — se şi zice: „oboseală de 
trifol“, „oboseală de sfeclă“ ş. a. m. d. 

Şi e firesc să fie aşa. Aceeaş plantă — cu ace: 
leaşi rădăcini, — îl suge an cu an din aceeaș parte: 
ori de d'asupra, dacă are rădăcinile firoase -cum e 
grâul ; ori dela fund, dacă are rădăcini e înfipte âdânc 
cum ar fi sfecla, lucerna. 

lar dacă ştii cum să le învârleşti una după alta, 
vii cu planta tot mereu la masa plină, adică la pă: 
mântul odihnit gata. 

Unde mai pui că liecare plantă are boasa ei şi 
buruen'le :i. Tot semănând-o pe loc în toţi anii, se 
încuibează zdravăn boala şi neamul de bălării îndră- 
gostite de plantă. 

la schimb-o p'alt loc: şi ai să vezi că rodul se 
mărește, boala scade, bălăriile se  împuţinează. 

Această observare a făcut pe agricuttoriii înain- 
taţi să schibzuiască fel de fel de planuri, ca să potrivea: 
scă mai bine: rânduirea plantelor ună după alta, în 
aşa chip ca ele să nu sărăcească prea mult pă: 
mântul, ci să-l găsească mai pregătit cu hrana care 
le place mai mult, 

Această rânduire a plantelor întocmită cu multă 
chibzuială se chiamă rofafiune. fiindcă plantele vin 
una după alia pe aceeaş parcelă, ca roala. 

lar lucrarea de împărţire a pământului în tarlale 
pe care are să se facă rotațiunea, se chiamă asola- 
ment (dela cuvântul solă, care însemnează larlă). 

Adeseaori lumea amestecă. cuvinlele acestea 
amândouă : asolament şi rofațiune : dar nu e nici o 
paguba din asta | 


* 
Li Li 


Nu e lucru greu să faci „rotația“ când ai pă- 
mânt prea puţin. Ții seamă că dacă anul acesta l-ai 
pus grâu, la anul îl pui porumb (ori altă prăşitoare). 
Dacă ai ceva mai mulţişor, îl împarţi în două şi pui 
pe o iarlă o planlă care se prăşeşte (cum e potum- 
bul) şi pe altă tarlă o plantă care nu se prășeşte 
(cum e grâul); iar anul viitor faci sch'mb. 

Dar nu e nici aşa de ușor; căci dacă îe ţii nu- 
mai de rotaţiunea porumb-grâu (ori porumb-orz, ori 
porumb-ovăz), prea se secătuește pământul şi trebuie 
îngrăşat. Rotaţiunea de doi ani a sărăcit pământul din 
sudul [taliei ; şi multe din pământurile țării noastre au 
sărăcil tot din pricina aceasla. 

De aceea, oricine poate, adică cine are mai mult 
trebuie să caute o roiaţiune la : trei ani: 
parcelă să nu vină rândul aceleeaş plante mai curând 
ca trei ani (un an „da, doi nu). Este bine deci, ca la 
grâu şi porumb, să se adaugă încă o parcelă: ori cu 
mazăre, ori fasole, borceag, trifoi, pepeni. 

Nu este însă locmai uşor să facă un bun asola- 
ment şi o bună rotaţie când ai ceva mai mult pământ 
şi vrei să te ţii de toate regulele. 

Trebuie să ţii seamă de mai multe lucruri. 

Aşa de pildă: 

1. Felul pământului: Dacă pământul e nisipos, 
plantele prăşitoare (cum e porumbul) trebuie să vie la 
rând cât mai rar, iar cele neprăşitoare (cum e grâul 
şi trifoiul) cât mai des, 

Pe câtă vreme cu pământul argilos (lufos) lucru- 
rile se petrec tocmai dimporlivă: el cere să fie pră- 
şit cât mai des, 

2. Bogăția pământului. După o plantă care să: 
făcește pămâniul (ca de pildă sfecla de zahăr, grâul, 
meiul, paringul, tuiunul, etc.),. se pune una care se 
mulţumeşte cu mai puţin sau care chiar îl drege, cum 
suni mazărea şi trifoiul; iar după mazăre ori trifoi 
(care îmbogățesc pământul) se pune grâu, orz ori 
sfeclă. Sieclă și mazărea ' nu pot veni pe acelaş loc, 
cu folos, decât la 4—5 ani; dacă le pui mai curând, 
trebuie să îngraşi zdravăn pământul, mai ales peniru 
slecla de nutreţ şi mai puţin pentru cea de zahăr. 

lar lucerna şi irifoiul trebuie să aştepte de două 
ori mai mai mult decât a durat verde pe loc. 

3. Felul rădăcinilor. După o plantă cu rădă ini 
subţiri, îiroase, care nu se înflig prea adânc, trebuie 
să urmeze planta cu rădăcina adâncă (după grâu merge 
sfeclă ; şi după sfeclă, orz), 

4. Durala culturilor. După o plantă care se cu- 
lege toamna fârziu, vine una care seamănă primavara, 
lar cele care se seamănă toamna, trebuie să vină după 
una care s'a cules mai de cu vară, 

5. După plante care se prăşesc (porumb, car- 
lofi, fasole) vin plante care nu se prăşesc (grăne). 

Pentru a se ţine seamă de aceste regule, cine 
are mai mult pământ, obişnuește asolament cu rotaţie 
la patru ani. 


Pământul se împarte în patru tarlale. In anul 

întâiu tarlaua Nr. 4 se pune cu porum; Nr, 2 orz; 
Nr. 3 mazăre; Nr. 4 grâu, 

In anul al doilea se învârteşte hora la dreapta, 
aşă că unde a fost porumbul vine orzul; unde a fost 
orzul vine mazărea; unde a fost mazărea (ori trifoiul) 
vine grâul; uude a fost grâul, vine porumbul. Şi tot 
aşă mereu la dreapta, pentru anii următori, când, îm- 
plinindu-se patru ani, vine fiecare la locul de unde a 
pornit; şi o începe dela capăt, 


E] * 
* 


Lucrurile nu se petrec însă pretutindeni după 
acelaş calapod. 

Plugarul trebuie să se uite și la aliceva: să pro: 
ducă marfa pe care o poate desface mai -cu pref 
şi mai repede. Şi fireşte că acest lucru împiedecă de 
multe ori socotelile d'acasă! Aşă de pildă, agriculto: 
rul de lângă oraş n'o se ţie de aceleeaș regule ca 
agricultorul din Bărăgan. Lângă oraș se caută muli 
zarzavaturile, laptele şi carnea. 

Fireşte că aci plugarul îşi va întocmi un asol/a- 
ment şi o rolație care se întemeiază mai mult pe 
grădinărie şi fâneţuri, 

Alt asolament și altă rotaţie (întemeiate poate pe 
grâu, ori pe orz şi pe porumb), își face plugarul din 


Bărăgan. 
În agricultură nu merge după tipic, De aceea 
are omul: ochi să vadă — şi mintea să înțeleagă. 


Lucrul de căpetenie este să judeci: în ce stare 
lasă pământul cutare plantă; şi pentru care plantă 
nouă se potriveşte mai bine pământul în starea aceasia, 
Şi alegi, dintre mai multe, care-ţi place. 


„_. 
* 


O greuiate mare în alegerea rofafiunilor în cul: 
fură stă în aceea că alegerea nu atârnă numai de ce 
vrei d-ta, ci şi de ceeace face vecinul d-tale. 

Plugarii noştri mărunți au pământul risipit. în 
toate părţile. Şi e foarte greu de ţinut rânduiala şi 
paza pe un câmp împestriţat, mai ales cu obiceiurile 
noastre, 

„Se cer aci două lucruri, pe cari trebuie să le 
facă Statul cu autorităţile pe de o perte — şi întovă: : 
răşirea plugarilor pe de altă parte. 

Statul cu autoritățile : mai multă rânduială în 
poliția câmpului. Autorifăţile locale au ordin să aplice 
legile în ființă. lar Ministerul de Agricultură va veni 
cu o lege mai completă şi mai gospodărească de 
poliție a câmpului. 

De asemenea, o comisiune a Ministerului cer- 
cetează acum o lege nouă, zisă de Comasare — 
după care din când in când, plugarii luminaţi vor pu: 
iea să-şi adune petecele mărunte la un loc, sau în 
două trei, după cum o fi felul pământului, ori nevoile 
locului. 

In alte ţări, o astfel de lege, e în ființă de mult 
timp; şi ea a dat roade bogate: economie de timp 
cu alergătura dela o parcelă la alta, înlesnire de pază, 
rotații mai potrivite, etc. Ungurii o au de mulţi ani. 
Şi cu toate că în Transilvania populaţia românească 
a fost nedreplăţită la aplicarea legii, am găsit un sat 
care mia cerut să aducem mai repede legea Co- 
masării. 

Dar folosul unor asifel de legi — cum e Co: 
masarea și poliția câmpului — nu este de loc sim- 
țitor, decă buna înţelegere între plugari nu le însoţeşte 
pas cu pas. Am găsi! sate unde plugarii să înţelese: 
seră între ei ca într'o parte a câmpului să pună toţi 

păioase (grâu, ovăz, orz) şi'n alta porumb. lar în anul 
următor se făcea schimbul între cele două câmpuri. 
In Transilvania sânt multe sate unde se fac trei 


câmpuri, unul din cele elăsându se pentru islaz. Multe 
lucruri bune pot face ei, plugarii luminaţi. 
De aceea spunem şi repetăm mereu: fără de 


luminarea d-voastră, a plugarilor, nu pulem ajunge 
repede unde trebuie: sporirea rodului. 


CRONICI 


— Compiectarea Regenţei. /n1 locul regreia- 
tului Gh. V. Buzdugan Reprezentanţa Naţională în 
ziua de 9 Octomvrie a. c. a ales pe noul Regent în 
persoanad. Constantin Sărăţeanu, Consilier la 
Inalta Curte de Casaţie. 

Constantin Sărățeanu s'a născut în Bu- 
zău în anul 1862, Studiile le-a făcut la liceul Sf. 
Sava fiind toldeauna cel dintâiu. A urmat apoi fucul- 
tatea de Drept din Bucureşti. 

Licenţiat în 1987 intră în magistratură și trece 
prin toată filiera ei: judecător de instrucție, procuror, 
prim-procuror la Tribunalul Ilfov, procuror la Curtea 
de Apel Ilfov, secretar general al Ministerului de jus- 
tiție, consilier şi președinte ' la Curtea de Apel uin 
Bucureşti. 

La 1912 este numit Consilier la Inalta Curte de 
Casaţie. . 

La 1918 a fost Ministru de interne în primul 
cabinet prezidat de d. general Averescu. După căderea 
guvernului Averescu este numit din nou Consilier la 
Inalia Curte de Casaţie, care demnitate o ocupă până 
când a fost ales în consiliul de regență, în locul de- 
functului Gh. Buzdugan. 

La alegerea făcută de câtre Reprezentanţa Na- 
fională a întrunit 445 voturi din 493 exprimate. 

Indată după proclamarea rezultatului alegerii, 
noul Regent a şi depus jarământul în fața adunării. 














— Din Lugoj. După cum cetim în „Sionul Rom“. 
in Ven. Capitlu catedra! din Lugoj s'au făcut următoa- 
rele schimbări: 

II. Sa. Dr D. Fireza a fost promovat. canonic lec- 
tor ; Revm. Nicolae Muntean canonic şcolastic ; Revm. 
Dr Nicolae Brinzeu canonic cancelar; iar în locul 
de canonic prebendat, rămas vacant, a fost ales Cl. 
Dr George tireza, primnotar consistorial şi secretar 
episcopesc. Noul canonic este foarte bine cunoscut 
publicului românesc din activitatea sa laborioasă pe 
terenul literar bisericesc. 


— Pelerinaj la Roma. Din toate părţile lumii 
sosesc într'una cete numeroase de pelerini în Cetatea 
eternă în semn de netăgăduită dragoste şi alipire către 
Si. Părinte, capul suprem al creştinătăţii, care îşi 
prăznuieşte — şi împreună cu el toată lumea catolică 
— 50 de ani de preoţie. Sf. Părinte se întreţine cu 
fiecare: grup de pelerini, cari apoi, mângăiaţi şi întă- 
riți în credinţă, se întorc în patria lor. Dintre grupurile 
de pelerini din luna Septemvrie amintim: la 6 Sept. 
fură primiţi 200 pelerini din Strasburg în frunte cu 
episcopul Mgrs. Rauch; 350 studenţi belgieni; 300 
pelerini germani; 500 tineri din „Acţiunea Catolică“ 
din Milan; 600 pelerini francezi ; la 7 Sept. 550 pele- 
rin din Belgia; la 15 Sepi. 3000 (trei mii) pelerini 
din dieceza Albano; la 16 Sept. 300 asistenţi ecle- 
siastici ai „Acţiunii Catolice“ şi mulţi alţii. 

„230 pag. (Religiunea și viaţa. Gânduri despre soluțlunea pro- 


biemei culturei creştinești). 

Ori cât de mare să tie dese ori conflictul între cultura mo- 
dernă şi legea lui Christos, convingerea noastră, irebue să fie 
că creştinismul nici odată nu se împotriveşte culturei ade- 
vărate, ci numai abuzurilor ei. Profesorul Universității de Bonn, 
Dr. Rademacher in opera sa bine primită în ediţiunea îintâie, 
ne dă in edițiunea a doua iarăşi gânduri foarte folositoare spre 
a înţelege rolul omului în lume și în cultura ei ca un serviciu 
al lui Dumnez, ba arată chiar că lumea și firea omenească 
lăsată de sine, fără ajutorul puterilor suprafireşti ale lui Hristos. 
nu-i în stare a ajunge la cultura adevărată: Pe de altă parte 
activitatea noastră creștină în mijlocul gâlcevei lumeşti uneori 
se potrivește mai mult cu duhul lui Hristos de cât fuga de 
lume. Mentalitatea solidă creştinească va găsi acea cale a vieții 
pe care religiunza şi viâța vor lrăi într'o armonică unire ca 
firea omenească însăşi, compusă din trup şi suflet. Dar numai 
aşa adevărata cultură va putea să scape omenirea de cădere, 

Vrând ne vrând îți aduci aminte citind astfel de gânduri. 
de temeinica învățătură a sf. Ignaţie de Loyola în exerciţiile 
spirituale, după cari toate câte sunt în lume, sunt făcute pen- 
tru om, spre a-l ajuta în dobândirea scopului lui. Profesorul 
Ra1emacher a exprimat mai pe largiși în formă academică gân- 
dul acesta al sfântului autor al creștinilor, — Orice conilict în- 
tre credință şi religie se înlătură aşa de practic. 

Este foarte remarcabil, că Profesorui Rademacher pentru 
armonia între creștinism şi cultură cere adâncă smerenie şi o 


" statornică încredere în Dumnezeu. Cât de departe este părerea 


lui de ori-ce uşurinţă şi superficialitate, arată şi dorața lui 
să avem un ordin anumit cu membri fără o viață comună, dar 
totusi cu o conducere centrală, cari să lucreze în mijlocul lu- 
mii pentru răspândirea împărăției lui Dumnezeu, fiind cu toate 
acestea indatoriți a se retrage din timp în timp în,singurătatea re- 
ligioasă şi a rămânea în cea mai strânsă legătură cu biserica 
catolică. Unirea lăuntrică cu Dumnezeu va fi totdeauna legea 
vitală a activității omeneşti, Avem începutul acestui fel de ordin 
catolic ca surorile de ceritate ale Sf. Vincenţie de Paul, căro- 
ra li se recomandă -să trăiască în mijlocul lumii, ca şi cum 
ar fi călugărițe in cea mai strică retragere de lume. 

Fiindcă la noi ordinele relizioase vechi iau un avânt în- 
bucurător, cartea Prof, Rademacher va da multora îndrumarea 
trebuincioasă pentru direcțiunea proprie şi a altora spre a com- 


bina creştineşte lumea şi religia, 
P. Felix Wiercinski S. 1. 

NOU! NOU! 





JEAN CARRERE 
TRIUMEUL PAPALITĂȚII 


Tradusă de Societatea „Sf. loan Gură de Aur“, Oradea, 














CUPRINDE: 

Prefaţă, de Pr. Dr. A!. L. Tâutu — Pentru ce este Roma 
eternă — Tu es Petrus — Petru şi Cezar — Chestiunea 
Romană — Spre viitor; Adaos: Legea garanţiilor — Tra- 
tatul din 11 Febr. 1929 înire sf- Scaun “şi ltalia — Con- 
cordatul cu lialia — Statul pava! — Lista papilor şi a îm- 
păraţilar. — Preţul Lei: 100-— :-: Se poate comanda 
dela Seminarul Teologic, unit, Oradea, Parcul St. 
cel Mare No. 8. 

Se aduce la cunoştinţa tuturor, îndeosebi a On. Cler, că în Oradea a luat fiinţă 
. Banca diecezană: „„tlmirea** Societate pe Acţiuni, cu un capital de 7.500.000 Lei. 

Aceasta Bancă are de scop o fructificare mai rentabilă a diferitelor fonduri şi fun- 
daţiuni diecezane făcând însă, bineînţeles, şisopereţiuni bancare: primeşte depuneri cu 
cele mai favorabile dobânzi; dă împrumuturi cambiare și ipotecare cu cele mai favora- 
bile condițiuni. 

Oricine va înțelege că Banca tMnirea S. A. inseamnă un nou şi important 
factor de desvoltare economică în dieceza noastră, unde cei vizaţi la ajutor bănesc vor 
găsi sprijin pe lângă condiţiunile cele mai avantajoase. Dată fiind garanţia morală şi 
soliditatea conducerii Banca Unirea are să devină unul dintre cele mai sigure institute ban- 
care din ţară. 

On. Preoţime e rugată a lua act despre aceasta înființare şi a îndruma pe cei in- 
teresaţi spre acest insiitul economic şi financiar al Diecezii. 

Banca „Unirea“ S. A. sa deschis la 1 Oct. c. și e situată în str. Pavel No. 2.. 

Fabricarea c cutter | 

Cea mai veche şi 1 mai rondată 
mare turnătorie de clo- la anul 1840. 
pote din România. 

La comandă fabric 
clopote de orice mărime 
din cel mai curat bronz 
pentru clopote pe lângă 
garanță mare și cu pre- 
fixarea precisă a tonuri- 
lor. Invenţie proprie li- 
cențiată. 

Rechizite şi scaune de 
fer pentru clopote. Mo- 
toare electrice pentru clo- 
potit. — Condiţiuni avan- 
tajoase de plată. 

din cea mai bună calitate, execută 
repede, prompt şi' cu garanţie de 
i lungă durată. La cerere trimite pro- 


J95 


specte detailate. Fabrică de clopote, 
ventile, pumpe şi totfelul de turnă- 
torii de metal. 


UZINELE METALURGICE S. A. 


j TIMISOARA, !V. STR. ANDREI MURESANU 3. 

Pregătesc iconostase cu icoane în stil bizantin şi apusean 
execulaie în modul cel mai artistic, precum şi tot felul de 


picturi pt. biserici şi icoane în orice mărime. 





Renovez iconostase vechi şi auresc în aur veritabil, 
întreprind toate renovările în legătură cu pictura 
internă în cele mai avantagioase condițiuni. 
La cerere mă prezint la faţa locului 


TI Meg, cu planuri şi devizuri. Atelier 
EA bine asoriai cu tot felul 
id 5 de icoane gata. 
= 7 5 Ş 9 a. 

IOAN BOGDAN 


pictor bisericesc 


ORADEA, STR. NOGALL No.11. 

